દહાણુ રોડ રેલ્વે સ્ટેશન

દહાણુ રોડ મહારાષ્ટ્રના પાલઘર જિલ્લાના દહાણુ નગર નજીક આવેલું રેલ્વે સ્ટેશન છે. તે મુંબઈ સબઅર્બન રેલ્વેની પશ્ચિમ લાઇન પર આવેલું છે. આ લાઇનનું તે સૌથી ઉત્તરમાં આવેલું સ્ટેશન છે, પણ રેલ્વે લાઇન તેનાથી આગળ ગોલવડ અને તેની આગળ લંબાય છે.

 ઇતિહાસ 
૫ એપ્રિલ ૧૮૬૭ના રોજ પ્રકાશિત જર્નલ ધ બોમ્બે બિલ્ડરમાં બોઇસરથી ૧૩ કિમીના અંતરે આવેલા દહાણુનો Dhanoo Road તરીકે સ્ટેશનનો ઉલ્લેખ છે, જે સ્ટેશન આ સમય દરમિયાન ખૂલ્લું મુકાયુ હશે એ દર્શાવે છે.

૧૭ જાન્યુઆરી ૧૮૯૮ના રોજ પાલઘરથી દહાણુ રોડ ડબલ લાઇન તરીકે વિસ્તૃત કરાઇ હતી. ૧૮ ઓક્ટોબર ૧૯૦૦ના રોજ આ લાઇન વિસ્તૃત કરીને ગોલવડ સુધી લંબાવાઇ હતી. 

૨૦૦૨માં પશ્ચિમ રેલ્વેએ વિરારથી દહાણુ રોડની EMU સેવા વિસ્તારવાની જાહેરાત કરી હતી. ૧૬ એપ્રિલ ૨૦૧૩ના રોજ પશ્ચિમ રેલ્વેએ દહાણુ લોકલ સેવાને ચર્ચગેટ સુધી લંબાવી હતી.http://www.amazingmaharashtra.com/2013/04/dahanu-road-locals-time-table.html Local Train Service Introduced by Western Railway on 16/04/2013

 છબીઓ 

 સંદર્ભ